laion/Wikipedia-Exotic huggingface dataset:
ג'ירפיים

ג'ירפיים (שם מדעי: Giraffidae) היא משפחה מקבוצת הפקוריים שבתת-סדרת מעלי גירה והיא קרובה למשפחת הקלימקוכרטיים הנכחדת. המשפחה כוללת שני סוגים: ג'ירף ואוקאפי, הנפוצים כיום באפריקה שמדרום לסהרה. בעבר היו מינים במשפחה שהתקיימו גם באסיה ובדרום אירופה. הג'ירפיים הם חיות גדולות מאוד. גובה הכתף נע בין 1.5 ל-3.3 מטרים. הראש עשוי להתנשא לגובה של חמישה מטרים וחצי. משקלם נע בין 1,000 ל-2,000 קילוגרמים. ראשם ארוך וצר, שפתיהם דקות ולשונותיהם ארוכות. עם זאת, צוואר האוקאפי קצר באופן משמעותי מהצוואר הארוך במיוחד של הג'ירף. קרנם של הג'ירפיים קצרה, גרמית (בסיסה הוא עצם) והיא מכוסה בעור ובפרווה. לסתותיהם ארוכות מאוד. בלסת העליונה אין שיניים חותכות וניבים. בלסת התחתונה השיניים החותכות והניבים (שדומים לשיניים חותכות) מופרדים משיני הלחי על ידי רווח (דיאסטמה) גדול. הג'ירפיים הם מעלי גירה "אמיתיים", שכן בטנם מורכבת מארבעה מדורים ותהליך עיכול המזון כולל העלאת גירה. הג'ירף והאוקאפי שונים מאוד בהתנהגות ובאקולוגיה שלהם. בית הגידול בו חי האוקאפי הוא יערות עבותים במרכז אפריקה. האוקאפי הוא חיה סוליטרית, ותחום המחייה שלה מצומצם יחסית. לעומתו, הג'ירף הוא בעל חיים שחי בעדרים המונים של עד 25 פרטים, המנצלים תחום מחייה נרחב, לרוב בסוואנות רחבות ידיים. בניגוד לאוקאפי, ראייתו של הג'ירף מעולה. המאובן הקדום ביותר של בעל חיים ממשפחת הג'ירפיים תוארך לתחילת תקופת המיוקן, לפני 25 מיליוני שנים לערך. מאז, ג'ירפיים שונים שוטטו באירופה ובאסיה, ונהנו משינויי האקלים שהתרחשו ושהיו אחראים לשינוי בתי הגידול מיערות לסוואנות פתוחות. שינויי האקלים אפשרו לג'ירפיים גם להתפשט לכיוון אפריקה. האוקאפי דומה יותר לאבות הקדומים של הג'ירפיים של ימינו, שהיו קטנים יותר ודמו בגודלם לאייל. סוג ללא מקור Canthumeryx - נכחד סוג ללא מקור Indratherium - נכחד סוג ללא מקור Injanatherium - נכחד סוג ללא מקור Progiraffa - נכחד סוג ללא מקור Propalaeomeryx - נכחד סוג ללא מקור שאנסיתריום (Shansitherium) - נכחד סוג ללא מקור Umbrotherium - נכחד סוג ללא מקור Zarafa - נכחד תת-משפחה Sivatheriinae - נכחדה סוג Birgerbohlinia סוג ברהמתריום (Bramatherium) סוג Decennatherium סוג הלדותריום (Helladotherium) סוג Hydaspitherium סוג שיוותריום (Sivatherium) סוג Vishnutherium תת-משפחה Giraffinae שבט Giraffini סוג Bohlinia - נכחד סוג Honanotherium - נכחד סוג מיטילנותריום (Mitilanotherium) - נכחד סוג ג'ירף (Giraffa) - בעבר הג'ירף היה יחידי בסוגו, אך עקב מחקר חדש המין התפצל ל-4 מינים: מין ג'ירף מנומר (Giraffa camelopardalis) מין ג'ירף דרומי (Giraffa giraffa) מין ג'ירף מרושת (Giraffa reticulata) מין ג'ירף מסאי (Giraffa tippelskirchi) שבט Palaeotragini תת-שבט Palaeotragina - נכחד סוג ג'ירפוקריקס (Giraffokeryx) סוג Macedonitherium סוג Palaeogiraffa סוג פלאוטרגוס (Palaeotragus) סוג סאמותריום (Samotherium) תת-שבט Okapiina סוג ומין יחיד אוקפי (Okapia johnstoni) מדיה וקבצים בנושא ג'ירפיים בוויקישיתוף ג'ירפיים, באתר ITIS (באנגלית) ג'ירפיים, באתר NCBI (באנגלית) ג'ירפיים, באתר Animal Diversity Web (באנגלית) ג'ירפיים, באתר האנציקלופדיה של החיים (באנגלית) ג'ירפיים, באתר GBIF (באנגלית) הַגִ'ירָפִיִּים במילון בעלי חיים: נכר (תשל"ב), 1972, באתר האקדמיה ללשון העברית ג'ירפות אוקפי פלאוטרגוס ושאנסיתריום פלאוטרגוס יחד עם Climacoceras
ראול רואיס

האם התכוונתם ל... ראול רואיס (במאי) – קולנוען, כותב ומורה צ'יליאני ראול רואיז – פוליטיקאי אמריקאי יליד מקסיקו ראו גם רואיס
מגרש הפועל בפתח תקווה

מגרש הפועל בפתח תקווה היה אצטדיון כדורגל של קבוצת הפועל פתח תקווה ושל קבוצת הפועל מחנה יהודה ברחוב אברבנאל שבפתח תקווה. המגרש היה בשימוש בין השנים 1940 ל-1967, אז הקבוצה עברה לאצטדיון האורווה. ספורט בישראל מגרש מכבי בפתח תקווה מגרש הפועל (פתח תקווה), ויקיפועל ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
יחסי ברזיל–סלובניה

יחסי ברזיל-סלובניה (בפורטוגזית: Relações entre Brasil e Eslovênia, Slovene) מתייחס ליחסים הבילטרליים בין ברזיל לסלובניה. שתי המדינות חברות באו"ם. ברזיל הכירה רשמית בסלובניה ב-24 בינואר 1992, מה שהפך אותה לאחת המדינות הראשונות מחוץ לאירופה שהכירו בעצמאות הרפובליקה של סלובניה. היחסים הבילטרליים כוננו ב-21 בדצמבר באותה שנה. ברזיל מינתה את השגריר הראשון שלה בסלובניה, שגריר שאינו תושב שבסיסו בווינה שבאוסטריה, ב-1994. בשנת 2008 דנילו טורק (נשיא סלובניה באותה עת) ערך ביקור רשמי בברזיל בהקשר של ההכנה לפסגת האיחוד האירופי-אמריקה הלטינית. זה הפך אותו לנשיא סלובניה הראשון שערך ביקור רשמי בברזיל. באותה שנה, ברזיל פתחה שגרירות בליובליאנה. בשנת 2009, האוניברסיטה הפדרלית של ריו דה ז'ניירו והמכון הלאומי לביולוגיה של הרפובליקה של סלובניה חתמו על הסכם כללי לחילופי סגל, סטודנטים וצוות טכני-אדמיניסטרטיבי ופעילויות הוראה, מחקר והרחבה. סלובניה פתחה את השגרירות שלה בברזיליה ב-2010, המוסמכת גם למדינות השכנות בוליביה, קולומביה, אקוודור וונצואלה. נוכחותם של מהגרים סלובנים בברזיל קטנה יחסית אך משמעותית. יחסי החוץ של ברזיל יחסי החוץ של סלובניה יחסי ברזיל–יוגוסלביה מדיה וקבצים בנושא יחסי ברזיל–סלובניה בוויקישיתוף "President of the Republic of Slovenia on official visit to Brazil" (באנגלית). bivsi-predsednik.si. נבדק ב-2022-08-07. "Embassy of the republic of Slovenia Brasília" (באנגלית). Slovene Embassy in Brasília. נבדק ב-2022-08-07.
סוול אריאל אור

סְוֶול אריאל אור (נולדה בשנת 1999) היא שחקנית ישראלית. אור גדלה בתל אביב, להוריה שבחרו בשמה בשל חיבתם לים; פירוש המילה "swell" באנגלית הוא גל מים שמתגבר וגדל כך שניתן לגלוש עליו. לה שני אחים צעירים. בינואר 2016 הייתה נוכחת בפיגוע הירי ברחוב בדיזנגוף שבתל אביב, פעולת טרור פלסטיני באמצעות ירי המוני שבוצע על-ידי מחבל ערבי-ישראלי מכפר ערערה שבמחוז חיפה, שבעקבותיו החלה לסבול מפוסט-טראומה ומהתקפי חרדה. בצה"ל היא שירתה ביחידה 8200 של אגף המודיעין. ביוני 2021, עלתה לשידור בסדרת הדרמה התקופתית "מלכת היופי של ירושלים", שיחקה בתור לונה ארמוזה-פרנקו (שכינויה נמצא בשם הכותר של הסדרה) בתפקיד ראשי, המבוססת על ספר בעל אותו השם, צולמה בשנת 2020. הסדרה זכתה בפרס הדרמה היומית בפרסי האקדמיה הישראלית לטלוויזיה לשנת 2021. בסך הכל זכתה הסדרה בארבעה פרסים. מאוחר יותר, הסדרה עלתה גם בשירות הסטרימינג של נטפליקס עם כתוביות בתרגום לשפות רבות, נחשפה באופן בולט ואף דורגה גבוה במצעדי הנצפים ביותר בנטפליקס. ב-2021 שיחקה תפקיד ראשי בסרט הקצר "קו הפרדה" של איגור רייזנברג. ב-18 באוקטובר 2023 החלה לשחק בסדרת הדרמה הברזילאית "איך להיות ברזילאי" שעלתה לשידור ב-Hulu, ב-Star+ וב-Disney+ בו היא מגלמת את לילה, חיילת משוחררת שטסה לברזיל כדי לנסות להשיג לעצמה מקום מפלט בפאבֶלות, במקביל לחיפוש אחר מצלמתה הגנובה. במהלך שנת 2024 עלתה בנטפליקס סדרת הדרמה-הקומית של חנן סביון וגיא עמיר "באש ובמים", בה היא משחקת. ביולי 2024 היא שיחקה בתפקיד הנשי הראשי בסרט הדרמה ההיסטורי "כיסופים" בתפקיד אלי, חברת קיבוץ כיסופים. הסרט מגולל את סיפור התבגרותם של חבורת בנים ובנות במקביל לשלהי שירותם בגרעין נח"ל בישראל של שנות ה-70, בסמוך לרצועת עזה. אור מתגוררת בתל אביב. סוול אריאל אור, ברשת החברתית אינסטגרם סוול אריאל אור, במסד הנתונים הקולנועיים IMDb (באנגלית) יוני פרוים, בר זגה, יוני פרוים ובר זגה, "כל יום יכולים להגיד לי לעזוב את ישראל, אין לי קרקע יציבה מתחת לרגליים", במדור "פנאי פלוס" באתר ynet‏, 21 במאי 2021 רתם איזק, סמוך על סוול, באתר "ידיעות אחרונות", 20 בספטמבר 2021 יוני פרוים, למלכת היופי של ירושלים יש חבר חדש ומיוחס, במדור "פנאי פלוס" באתר ynet‏, 13 באוקטובר 2021 קוראים לה 'בלום', באתר וואלה, 11 בפברואר 2022 מה רואים הלילה: הסדרה הישראלית שכבשה את מצעדי נטפליקס, טיים אאוט, 23 במאי 2022 יהונתן גוטליב , כוכבת מלכת היופי של ירושלים משחקת בשומרון, באתר ערוץ 7, 25 באוקטובר 2021 מאיה כהן, יומן נעורים: כוכבי הסרט "כיסופים" חיים בין שנות ה־70 בקיבוץ הנושק לעזה לפוסט-טראומה ואירועי 7 באוקטובר, באתר ישראל היום, 18 ביולי 2024 יוני פרוים, למלכת היופי של ירושלים יש חבר חדש ומיוחס, באתר פנאי פלוס, 13 באוקטובר 2021
ספראג (נהר, אורגון)

הנהר ספראג (באנגלית: Sprague River) זורם בדרום-מערב אורגון בארצות הברית. הנהר, באורך 121 קילומטרים, הוא היובל הראשי של הנהר ויליאמסון. הוא מנקז כ-4,050 קילומטרים רבועים של אזור רמה געשית צחיחה יחסית מזרחית לרכס קסקייד באגן הניקוז של הנהר קלאמת. הנהר נוצר על ידי מפגש של שני נהרות המזלג הצפוני והמזלג הדרומי של הספראג במזרח מחוז קלאמת, כ-56 קילומטרים מזרחית-צפון מזרחית לקלאמת פולס ב-42°26′16″N 121°06′34″W﻿ / ﻿42.437778°N 121.109444°W﻿ / 42.437778; -121.109444. נהר המזלג הצפוני של הספראג (North Fork Sprague River) באורך קרוב ל-50 קילומטרים, נובע בדרום-מערב מחוז לייק ביער הלאומי פרימונט (אנ') ליד הר גירהארט (אנ') ב-42°31′44″N 120°49′06″W﻿ / ﻿42.5287618°N 120.8183115°W﻿ / 42.5287618; -120.8183115 וזורם לדרום-מערב. נהר המזלג הדרומי של הספראג (South Fork Sprague River) באורך קרוב ל-50 קילומטרים, נובע מצפון-מזרח למעבר ההרים קוורץ (Quartz Mountain Pass) ב-42°28′54″N 120°47′13″W﻿ / ﻿42.4815400°N 120.7869201°W﻿ / 42.4815400; -120.7869201 וזורם מערבה-צפון-מערבה. הנחל המאוחד זורם מערבה דרך עמק ספראג הרחב, על פני הקהילות הקטנות בליי (Bly), ביטי (Beatty) וספראג ריבר (Sprague River). הוא נשפך לוויליאמסון ממזרח ביישוב צ'ילוקווין, כ-16 קילומטרים צפונית לשפך של הוויליאמסון לאגם קלאמת העליון ב-42°34′16″N 121°52′28″W﻿ / ﻿42.571111°N 121.874444°W﻿ / 42.571111; -121.874444. הוא קולט את מימיו של הנהר סייקן מצפון בביטי. דיג טרוטה מעולה קיים בספראג וביובליו. מדיה וקבצים בנושא הנהר ספראג בוויקישיתוף
אקלמפסיה (כלבות)

אֶקְלַמְפְּסִיָּה (מכונה בעברית: עֲוִית הַהֵרָיוֹן, ובאנגלית: Eclampsia, Puerperal tetany) היא מצב מסכן-חיים המופיע בסוף ההיריון של כלבה או לאחר ההמלטה, הנגרם בשל תת-סידן בדם (היפוקלצמיה). על פי רוב מופיע בקרב כלבות מגזע קטן עם גור או שגר גדול, כשלושה שבועות לאחר ההמלטה. במהלך ההיריון רמת הסידן נשארת על פי רוב קבועה ומאוזנת, מסיבה זו אקלמפסיה נפוצה יותר לאחר ההמלטה ולא בזמן ההיריון. במהלך ההיריון ולקראת ההמלטה על האם לגייס סידן רב לבניית עצמות העוברים ולשם ייצור חלב. כיומיים לפני ההמלטה מופר מאזן הסידן ורמתו בדם מתחילה לצנוח. העוויתות המאפיינות אקלמפסיה נובעות מצניחת הסידן, שיש לו תפקיד חשוב בפעילות שריר תקינה. בכלבים מגזע קייסהונד יש בעיות גנטיות בבלוטת יותרת התריס, האחראית בין היתר על ויסות רמות הסידן בגוף. לפיכך, בכלבות מגזע זה מחלת האקלמפסיה נפוצה יותר, ולעיתים קרובות היא מופיעה כבר לפני ההמלטה. תזונה לקויה או חוסר תיאבון. בעיה בספיגת הסידן מהמזון. גיוס סידן לבניית שלד הגורים וגיוס סידן לייצור חלב. ניוון מולד או נרכש של בלוטת יותרת התריס (Parathyroid). שינויים במערכת שריר שלד: עווית טונית או עווית קלונית בשרירי השלד הנראות כהתקף אפילפסיה. שיגשוֹן (אטקסיה) ורעד. העוויתות מלוות לעיתים בחום, דופק מהיר (טכיקרדיה), ייתכן גם קשיון שרירים. שינויים אלה עשויים להתפרש כמחלה עצבית. שינויים התנהגותיים: חוסר מנוחה, הלחתה, יללות, חוסר עניין בגורים, שפשוף הפנים. שינויים פיזיולוגיים: ריור מוגבר, ורמת סוכר נמוכה בדם (היפוגליקמיה) שמופיעה כסיבוך במצבים שבהם הכלבה רעדה רבות לפני הגעתה לטיפול, עד כי ניצלה את מאגרי הסוכר בגופה. כאב. מוות. האבחון הסופי באקלמפסיה נעשה לפי ממצאים של ביוכימיה בדם, אף שלעיתים תכופות הסימנים הקליניים יחד עם ההיסטוריה הקלינית ועיתוי המחלה מאפשרים לווטרינר להגיע לאבחנה כמעט ודאית. תת סידן בדם – רמת הסידן היוני הנמדדת נמוכה מ-0.8mmol לליטר. תת מגנזיום בדם ויחס כללי נמוך בין מגנזיום לסידן. תת זרחן בדם. יתר אשלגן בדם. תזונה מאוזנת: לקראת סוף ההיריון ובתקופת ההנקה מוטב להאכיל את הכלבה במזון לגורים או במזון מיוחד למניקות שהוא עשיר יותר באנרגיה ובסידן. מתן תוספת סידן לקראת ההמלטה בכלבות מגזע קייסהונד ובכלבות שכבר לקו באקלמפסיה בהיריון קודם שלהן סיכון רב יותר ללקות באקלמפסיה. טיפול במתן סידן-גלוקונט בריכוז 10% לתוך הווריד בעירוי אטי עד שהשפעתו נראית לעין והסימנים הקליניים דועכים. מתן מגנזיום במידה שיש תת-מגנזיום בדם. ניטור קצב הלב משום שיש דופק מהיר ומשום שמתן סידן יכול לגרום להפרעות קצב. ניטור חום הגוף וקירור במידה שהכלבה הגיעה לטיפול עם חום גוף גבוה. סידן-גלוקונט במתן תת-עורי או במתן פומי או מתן סידן-לקטט עם המזון. לרוב מתן הסידן נמשך עד שבועיים-שלושה לאחר האירוע או ההגעה לטיפול. ויטמין D3 עם המזון או בהזרקה לשיפור ספיגת הסידן. במקרים אלה האם לא מסוגלת להעביר די סידן לגורים בתוך החלב ולכן נשקול גמילה מוקדמת ובמקרים קשים אף גידול של הגורים ללא האם. יש לתת לגורים תחליף חלב (ייעודי לגורים). גורים בוגרים יותר ניתן להאכיל במזון גורים מאיכות גבוהה בהאכלות תכופות. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
6800

האם התכוונתם ל... מוטורולה 6800 – מיקרו-מעבד מתוצרת מוטורולה נוקיה 6800 – טלפנים סלולריים מתוצרת נוקיה GeForce 6800 – מעבד גרפי מתוצרת נבידיה מצל"ח 6800 – יחידה של צה"ל האחראית על אחסון, תחזוקה ורכש של חלקי חילוף וציוד לחימה
פרס הווידאו קליפים של MTV לאמן הלטיני הטוב ביותר

פרס הווידאו קליפים של MTV לאמן הלטיני הטוב ביותר הוצג לראשונה בפרסי הווידאו קליפים של MTV בשנת 2010. הזוכה נבחר על ידי הצופים שהצביעו באתר הרשמי של MTV Tr3s. הזוכה, לעומת זאת, לא מקבל את הפרס בטקס המרכזי ובשנים מאוחרות יותר הוכרז במהלך השידור החוזר בשפה הספרדית של הטקס ברשת הטלוויזיה tr3́s. MTV, Best Latin - Vote Now – Nominees for 2022 MTV Video Music Awards, www.mtv.com Dan Heching, MTV VMAs 2024: See who won, CNN, ‏2024-09-12 (באנגלית)
I Guess That's Why They Call It the Blues

"I Guess That's Why They Call It the Blues" הוא סינגל של המוזיקאי האנגלי, אלטון ג'ון, שנכתב על ידי אלטון ג'ון, דייווי ג'ונסטון (אנ') וברני טופין, והופק על ידי כריס תומאס (אנ'). השיר הוא הסינגל המוביל של אלבום האולפן ה-17 של אלטון ג'ון, Too Low for Zero (אנ'). בארצות הברית, השיר נהיה לאחד מהלהיטים הגדולים ביותר של אלטון ג'ון בשנות ה-80, כאשר הגיע, בשיאו, למקום השני במצעד השירים העכשוויים למבוגרים, ולמקום הרביעי בבילבורד הוט 100. סטיבי וונדר מופיע בשיר כאשר הוא מנגן על מפוחית. השיר זכה לביקורות חיוביות בעיקר. ביל ינוביץ, מ-AllMusic, אמר כי השיר "ככל הנראה יעמוד במבחן הזמן כסטנדרט (אנ')". השיר הופיע בפסקול של הסרט הבריטי מ-1992, החברים של פיטר. מאוחר יותר, הזמרת האמריקאית, מרי ג'יי בלייג', ביצעה יחד עם אלטון ג'ון את השיר, כחלק מאלבום האוסף של מרי ג'יי בלייג', Mary J. Blige & Friends. גרסה חיה של השיר עם מרי ג'יי בליג', שהוקלטה במדיסון סקוור גארדן באוקטובר 2000, הופיעה באלבום הלייב של אלטון ג'ון, Elton John One Night Only – The Greatest Hits (אנ'). גרסה חיה נוספת של השיר, בשיתוף עם לוצ'אנו פבארוטי, הוקלטה בוורונה ב-1996, כחלק ממופע הצדקה Pavarotti & Friends (אנ'). ג'ון ביצע את השיר בהופעה חיה יותר מ-2,000 פעמים, כאשר חלק מהפעמים הופיע כמחרוזת שירים (אנ') עם השיר "Blue Eyes". נכון לאוגוסט 2022, השיר הושמע למעלה מ-134 מיליון פעמים בספוטיפיי. הווידאו קליפ המקורי, שבוים על ידי ראסל מאלקהיי (אנ'), מספר את סיפורם של זוג צעיר משנות ה-50 של המאה ה-20 שנאלצים להיפרד כאשר האיש נאלץ להתגייס לשירות הלאומי, ומתאר את הניסיונות והמצוקות שהוא חווה שם. בסוף השיר, הזוג מתאחד. הוא צולם בחדר הנשפים ריבולי (אנ') בלונדון ובחיל המצב קולצ'סטר (אנ') באסקס. נכון לאוגוסט 2022, הווידאו קליפ נצפה למעלה מ-65 מיליון פעמים. ב-7 בנובמבר 2014, הזמר-יוצר הבריטי, ג'יימס בלאנט, הוציא גרסת כיסוי לשיר כחלק מאלבום האוסף BBC Radio 2: Sounds of the 80s.‏ הזמרת הקנדית, אליסיה קארה, הוציאה גרסת כיסוי של השיר כחלק מאלבום המחווה Revamp & Restoration (אנ').‏ מידע על היצירה "I Guess That's Why They Call It the Blues" באתר מיוזיק בריינז מידע על היצירה "I Guess That's Why They Call It the Blues" באתר Discogs סרטון השיר "I Guess That's Why They Call It the Blues" באתר יוטיוב Janovitz, Bill. "I Guess That's Why They Call It the Blues – Elton John | Song Info". AllMusic. ארכיון מ-2021-10-06. נבדק ב-2022-08-07. "I Guess That's Why They Call It the Blues by Elton John Song Statistics | setlist.fm". www.setlist.fm. ארכיון מ-2022-02-08. נבדק ב-2022-02-08. I Guess That's Why They Call It The Blues, 1983-05-30, ארכיון מ-2022-08-08, נבדק ב-2022-08-08 "Russell Mulcahy". austlit.edu.au. ארכיון מ-2022-04-26. נבדק ב-16 באוגוסט 2013. {{cite web}}: (עזרה) Elton John - I Guess That's Why They Call It The Blues, ארכיון מ-2022-08-14, נבדק ב-2022-08-08 "I Guess That's Why They Call It the Blues". iTunes Store. ארכיון מ-2015-06-10. נבדק ב-10 ביוני 2015. {{cite web}}: (עזרה) "Various Artists – Revamp: Reimagining the Songs of Elton John and Bernie Taupin Album Reviews, Songs & More | AllMusic". AllMusic. ארכיון מ-2019-02-13. נבדק ב-2022-08-07.
המסגרת הכלכלית האינדו-פסיפית

המסגרת הכלכלית ההינדו-פסיפית לשגשוג (Indo-Pacific Economic Framework for Prosperity, ובקיצור: IPEF) היא יוזמה כלכלית שהושקה באופן רשמי על ידי נשיא ארצות הברית ג'ו ביידן ב-23 במאי 2022, כחלק ממלחמת הסחר בין ארצות הברית לסין, על מנת ליצור מסגרת כלכלית שתהווה חלופה למדינות הפסיפיק אשר הן בעלות פוטנציאל טבעי לשותפות סחר עם סין, וכן לחזק את ברית הקוואד נגד סין. ערך מורחב – מלחמת הסחר בין ארצות הברית לסין החל משנת 2018 מתנהלת מלחמת סחר בין ארצות הברית לסין. המאבק של ארצות הברית בסין כולל גם ברית צבאית נגדה בשם הקוואד, בה חברות ארצות הברית, יפן, אוסטרליה והודו. עד 2017 הייתה ארצות הברית שותפה לקואליציה הטרנס פסיפית (TPP), שהיא מסגרת כלכלית לסחר חופשי אשר מנתה 12 מדינות לאורך חופי האוקיינוס השקט. אולם ב-2017 עם היבחרו של דונלד טראמפ לנשיא ארצות הברית, הוא פרש משותפות זו, ובכך איפשר לסין להקים את השותפות הכלכלית האזורית המקיפה. בנוסף, סין ביקשה להצטרף לשותפות הטראנס פסיפית לאחר פרישת ארצות הברית ממנה. לפיכך, כשנבחר ג'ו ביידן לנשיאות ארצות הברית, שקד על הקמת מסגרת כלכלית הדומה לזו של הטרנס פסיפית, שתבודד את סין כלכלית ותחליש אותה. ב-23 במאי 2022, בפסגה של מדינות הקוואד שהתקיימה בטוקיו בירת יפן, השיק נשיא ארצות הברית ג'ו ביידן את המסגרת הכלכלית ההינדו פסיפית לשגשוג. עם ייסודה, השתתפו בה ארבע עשרה מדינות, הכוללות את ארצות הברית והמדינות מהאזור ההינדו-פסיפי, כאשר המדינה האחרונה שהצטרפה היא פיג'י, אי בדרום האוקיינוס השקט, עם הזמנה פתוחה למדינות נוספות להצטרף בכל עת. ביידן תיאר את היוזמה כ"כתיבת הכללים החדשים לכלכלת המאה ה-21", וקבע כי ההסכם יגרום לכלכלות המשתתפות בו "לצמוח מהר והוגן יותר". שרת המסחר ג'ינה ריימונדו טענה כי המסגרת מהווה "ההתקשרות הכלכלית הבינלאומית המשמעותית ביותר שהייתה לארצות הברית אי פעם באזור זה". המסגרת הכלכלית המשותפת עוסקת בנושאים כלכליים שונים כמו הפחתת רגולציה על עובדים ומשכורות, קידום טכנולוגיות ירוקות, שמירה על זכויות אדם, הפניית המסחר מזרחה אל האזור ההינדו פסיפי, ועוד. ארבע עשרה מדינות חברות ב-IPEF, אשר מהוות 40% מהתמ"ג העולמי: ארצות הברית ארצות הברית אוסטרליה אוסטרליה פיג'י פיג'י ניו זילנד ניו זילנד הודו הודו תאילנד תאילנד מלזיה מלזיה אינדונזיה אינדונזיה הפיליפינים פיליפינים ברוניי ברוניי וייטנאם וייטנאם יפן יפן דרום קוריאה דרום קוריאה סינגפור סינגפור שר החוץ הסיני וואנג יי מתח ביקורת על היוזמה כניסיון לקדם את הניתוק הכלכלי מסין. וואנג יי טען כי היוזמה, והאסטרטגיה ההינדו-פסיפית של ארצות הברית בכללותה, יצרו פילוגים ו"הסיתו לעימות". וואנג הצהיר כי הסכם כזה יהיה "בסופו של דבר כישלון". כמה אנליסטים מתחו ביקורת על חוסר ההכללה של טאיוואן במסגרת. מאמר דעה שפורסם ב-The Hill טען כי טאיוואן הודחה על מנת לפייס מדינות מרכזיות היושבות על הגדר בכל הנוגע ליחסי ארצות הברית-סין כמו אינדונזיה, שממשלותיהן חששות להכעיס את סין ראש ממשלת מלזיה לשעבר, מהאטיר מוחמד, מתח ביקורת על הארגון כיוזמה שנועדה לבודד את סין, ואמר כי "מדינות רבות מכירות בכך שלא מדובר בקבוצה כלכלית אלא באיחוד פוליטי באמת". ביידן מציג את מדיניות הסחר שלו מול אסיה, באתר News1 מחלקה ראשונה, 26 במאי 2022 ynet והסוכנויות, ביידן בהצהרה חריגה: נגיב צבאית אם סין תפלוש לטייוואן, באתר ynet, 23 במאי 2022 על ייסוד המסגרת הכלכלית ומשמעויותיה ראו כאן.
הגר (סרט)

הגר (באנגלית: HAGAR) הוא סרט קצר ישראלי משנת 2022, מסוגת דרמה מוזיקלית להט"בי, שכתב וביים אבי לודמיר. הסרט הוקרן בבכורה ארצית בפסטיבל הבינלאומי לקולנוע גאה בסינמטק תל אביב. הסרט זכה במספר פרסים ומועמדויות בפסטיבלים בין-לאומיים בבריטניה, איטליה, אוסטריה, הונגריה, אוקראינה, לוס אנג'לס, ניו ג'רזי, קליפורניה, טקסס, ארצות הברית, אוסטרליה, קנדה, יפן, טמיל נאדו, מערב בנגל, הודו וישראל. הגר (טס מאיר) היא נערה פמיניסטית-ליברלית, המנסה לגרום לליאור (סתיו פרץ) לצאת מהארון, בעזרת טקסט תיאטרלי וריקוד חושני. הגר נתקלת בהתנגדות מצד ליאור, שבסופו מצליח להוציא מפיו מונולוג מתוך התת מודע. שֶׁקֶט, הֲיִתָּכֵן לֵב מֵעֵז? דּוֹר אַחַר דּוֹר קָנָה לָנוּ דֶּרֶךְ, מוֹדֶרְנִיזְם בְּשׁוֹגֵג אָמְנָם פָּתַח לָנוּ דֶּלֶת? אָדָם וְחָוָה - תּוֹרָה קְדוֹשָׁה, גֶּבֶר אֶל גֶּבֶר - חֵטְא הַיְּלָלָה? לֹא! גֶּבֶר לֵב וְגֶבֶר נְשָׁמָה. אֱלֹהֵי הַבְּרִיאָה. — HAGAR "הגר", במסד הנתונים הקולנועיים IMDb (באנגלית) HAGAR, באתר הפסטיבל הבינלאומי לקולנוע גאה HAGAR, באתר לטרבוקסד (באנגלית) HAGAR, באתר The Movie Database (אנ') (באנגלית) HAGAR, באתר FilmFreeway (אנ') (באנגלית) HAGAR, באתר RomePrisma (באנגלית) HAGAR, באתר Filmocracy (באנגלית) HAGAR, באתר Binged (באנגלית) HAGAR, באתר Cineserie (באנגלית) HAGAR, באתר Ptaff (באנגלית) HAGAR, באתר Cgiii (באנגלית) HAGAR, באתר Cine (באנגלית)
מצר אינגליש

מצר אנגליש (באנגלית: English Strait) הוא מצר ים, באיי שטלנד הדרומיים, שבאנטארקטיקה. המצר פונה לכיוון דרום-מזרח - צפון-מערב ומפריד בין האי גריניץ' לבין האי רוברט. תחילתו של המצר, בדרומו, בקו שבין נקודת סנטה קרוז לבין נקודת אדוארדס. קצהו של המצר, בצפונו, הוא הקו שבין לשון היבשה פורט ויליאם לבין האיונים סלעי אורול ואיי אייצוק. המצר מופה לראשונה על ידי סוקרים בריטיים בשנת 1812, 1822 ו-1968, ולאחר מכן על ידי סוקרים צ'יליאנים בשנת 1971, סוקרים ארגנטינאים בשנת 1980, ועל ידי סוקרים בולגרים בשנת 2009. שמו של המצר ניתן לו בשנת 1822.
יום אכפי הכבדתי

יוֹם אַכְפִּי הִכְבַּדְתִּי היא קינה שחיבר רבי יהודה הלוי ומתארת את סיפור ביאתו של נבוזראדן למקדש וראייתו את דמו של זכריה בן יהוידע. הקינה נאמרת בקינות בתשעה באב בבוקר במנהגי האשכנזים ובמנהגי הספרדים. הפיוט בנוי מחמישה בתים, אשר יוצרים את האקרוסטיכון "יהודה". הבית הראשון של הפיוט, השונה במבנהו משאר הבתים, מהווה פתיחה ומעין פרולוג, ומתאר את הריגתו של זכריה במקדש. הבית בנוי מארבע שורות, השלוש הראשונות חורזות בחרוז פנימי "נַי", והשורה הרביעית חורזת ב"יָה", על מנת להעביר לרפרן של הפיוט, ”וַיֶּרֶב בְּבַת יְהוּדָה תַּאֲנִיָּה וַאֲנִיָּה”. ארבעת הבתים הבאים מתארים את ביאתו של נבוזרדאן למקדש (ראו בהמשך "תוכן הפיוט"). הבתים בנויים משישה טורים בני שתי צלעיות. ארבעת הטורים הראשונים חרוזים בחריזה פנימית לבית, ושני הטורים האחרונים חרוזים בחרוז "יָה" המעביר לרפרן. בית נוסף, שישי, אשר לא מופיע ברוב הדפוסים של הפיוט, מהווה סיכום לפיוט, ותוכנו הוא בקשת רחמים מאת ה' למרות חטאי עם ישראל. הבית דומה לשאר בתי הפיוט מצד המבנה והחריזות, אולם מצד האקרוסטיכון הוא יוצר אקרוסטיכון פנימי משלו, כך ששלושת הטורים הראשונים של הבית יוצרים את האקרוסטיכון "לוי". זכריה הנביא היה נביא בתקופת המלך יואש, שהוכיח את העם על חטאיו, ובשל כך יואש ציווה לרגום אותו למוות בחצר בית המקדש. על פי חז"ל, מעשה חמור זה היה אחד הגורמים לחורבן בית המקדש, על פי הפסוק ”אִם יֵהָרֵג בְּמִקְדַּשׁ אֲדֹנָי כֹּהֵן וְנָבִיא” (מגילת איכה, פרק ב', פסוק כ'). על פי המדרש, דמו של זכריה לא נבלע בקרקע, אלא המשיך לבעבע על רצפת העזרה. לאחר כ-250 שנים, בעת חורבן בית המקדש, הגיע למקדש נבוזראדן, רב הטבחים של ממלכת בבל, וראה את הדם במקדש. נבוזרדאן תיחקר את הכהנים מהו הדם, ובתחילה הם ניסו לספר לו שזה דם בהמות שנשחטו כקרבנות. נבוזרדאן שחט בהמות מסוגים שונים, והדם שלהם לא נראה כמו הדם של זכריה. לאחר שהוא הבין שזה לא דם בהמות, הוא איים עליהם שיספרו לו את האמת, והכהנים סיפרו לו שזה הדם של זכריה. על מנת להשקיט את הדם, נבוזרדאן שחט לידו קבוצות גדולות מעם ישראל: סנהדרין גדולה וסנהדרין קטנה, בחורים ובתולות, ותינוקות של בית רבן. לאחר ששום דבר מזה לא הועיל, והדם המשיך לבעבע, פנה נבוזרדאן אל הדם, ושאל אותו האם הוא רוצה שנבוזרדאן ימשיך לטבוח בכל עם ישראל, ואז הדם נח. את המדרש הזה לקח הפייטן ועיבד בצורה לירית. יום אכפי הכבדתי, באתר ויקיטקסט דניאל גולדשמידט, סדר הקינות לתשעה באב, מוסד הרב קוק, ירושלים תשכ"ח, באתר אוצר החכמה (צפייה חופשית – מותנית ברישום) חיים ברודי, דיואן יהודה בן שמואל הלוי חלק ד', עמוד 109 (127 בקובץ) רבי יהודה הלוי, "יום אכפי הכבדתי ויכפלו עוני" בפרויקט בן-יהודה ביצוע מוקלט של יום אכפי הכבדתי בביצוע משה חבושה באתר הפיוט והתפילה מתוך מגילת איכה, פרק ב', פסוק ה' ספר דברי הימים ב', פרק כ"ד, פסוק כ"א תלמוד בבלי, מסכת יומא, דף ל"ח, עמוד ב'; איכה רבה, פרשה ב', פסקה כ"ג. תלמוד בבלי, מסכת גיטין, דף נ"ז, עמוד ב' ועוד ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
יחסי ארגנטינה–סלובניה

יחסי ארגנטינה–סלובניה הם היחסים הדו-צדדיים בין ארגנטינה לסלובניה. שתי המדינות חברות באו"ם. שורשי היחסים הבילטרליים בין ארגנטינה וסלובניה מתוארכים לתחילת המאה ה-20 כאשר סלובנים מחבל פרקמוריה (אנ') וסלובנים הונגרים (אנ') היגרו לארגנטינה מסיבות כלכליות, והם התרכזו בעיקר בבואנוס איירס ובבואנוס איירס רבתי, בבארילוצ'ה ובמנדוסה, עם כמה קהילות קטנות יותר שהתיישבו ברוסאריו, בטוקומאן ובפרנה. ארגנטינה הכירה רשמית בעצמאות סלובניה ב-16 בינואר 1992, והיחסים הדיפלומטיים כוננו ב-13 באפריל 1992. ארגנטינה הסמיכה את השגרירות שלה בווינה שבאוסטריה לסלובניה, בעוד לסלובניה יש שגרירות בבואנוס איירס. כמה אוניברסיטאות בארגנטינה, כמו אוניברסיטת בואנוס איירס והאוניברסיטה הלאומית של קורדובה מספקות קורסים בשפה הסלובנית. חוץ מזה, יש גם כמה אגודות תרבות סלובניות בארגנטינה, שמחזקות את הקשרים התרבותיים בין שתי המדינות. ב-2016 בורוט פאחור הפך לנשיא סלובניה הראשון שערך ביקור רשמי בארגנטינה. מדיה וקבצים בנושא יחסי ארגנטינה–סלובניה בוויקישיתוף "Archived copy". אורכב מ-המקור ב-2016-08-19. נבדק ב-2016-08-03. {{cite web}}: (עזרה) Zupančič, Jernej (באוגוסט 2004). "Ethnic Structure of Slovenia and Slovenes in Neighbouring Countries" (PDF). Slovenia: a geographical overview. Association of the Geographic Societies of Slovenia. נבדק ב-10 באפריל 2008. {{cite web}}: (עזרה) "SLOVENE AT FOREIGN UNIVERSITIES". Center for Slovene as a Second and foreign language. נבדק ב-2020-10-04. "La lista de asociaciones, centros y medios eslovenos". Slovene Embassy in Buenos Aires, Argentina. נבדק ב-2020-10-04. "Pahor first Slovenian president to visit Argentina". english.sta.si. נבדק ב-2016-10-19.
ויליאמסון (נהר)

האם התכוונתם ל... ויליאמסון (נהר, אורגון) – נהר במדינת אורגון שבארצות הברית ויליאמסון (נהר, ניו זילנד) – נהר באי הדרומי בניו זילנד ראו גם ויליאמסון